Aserbajdsjan debuterte i Eurovision Song Contest i 2008 og har deltatt 13 ganger. Sommeren 2007 ble den aserbajdsjanske kringkasteren İTV fullverdig medlem av EBU, noe som banet vei for landets første deltakelse i konkurransen. Siden debuten og frem til 2018 kvalifiserte Aserbajdsjan seg til finalen hvert eneste år, og i 2011 vant landet med sangen «Running Scared», fremført av Ell &amp; Nikki. Landet ble for første gang slått ut i semifinalen i 2018, men kvalifiserte seg på nytt i 2019 og 2021.